Bærbar sykkel

En **bærbar sykkel** er en sykkel som er designet for å være kompakt og lett nok til å være enkel å bære. Det er vanligvis en liten foldesykkel med små hjul med ramme som kan klappes sammen. Utformingen er et kompromiss mellom enkel bæring og hvor god den er å sykle på. Det kan derfor være utfordrende å holde balansen på bærbare sykler.

De kan brukes til å utvide rekkevidden til offentlig transport (buss, tunnelbane, tog) ved å lette den såkalte «siste kilometer» mellom holdeplass og dør som en del av intermodal passasjertransport. De kan dermed redusere trafikk og CO2-utslipp ved å forkorte eller eliminere bilturer. Bærbare sykler kan også brukes av barn og personer uten førerkort.

## Historie
De første populære syklene var veltepetterne med de store forhjulene. Den britiske oppfinneren William Henry James Grout fra Stoke Newington fant opp en bærbar versjon der forhjulet kunne demonteres i fire deler slik at de fikk plass i en bæreveske.

I 1890-årene var den fransk kapteinen Gérard fra det 87. infanteriregimentet en forkjemper for sykler til militær bruk. For å gjøre det mulig for troppene sine å operere i ulendt terreng utviklet han en sykkel som kunne brettes i to og bæres på soldatenes rygg. Vekten var mellom 10-12&nbsp;kg. Første gang den bærbare Gérard-sykkelen ble brukt skal den ha innfridd alle forventningene. Syklene ble produsert av Charles Morel, som kommersialiserte sykkeltypen.

I 1919 søkte Charles Haskell Clark fra New York City om patent (innvilget i 1921 som US1381281) på en bærbar sykkel som var enkel å bære på tog eller sporvogner. Patentet beskrev flere fordeler med små hjul, som mindre sjanse for å sette fast skjørt og at det skulle være lettere å navigere i folkemengder. Desemberutgaven av ''Scientific American'' i 1919 hadde en artikkel som beskrev herr Clarks «bysykkel».

## Kjøreegenskaper
Kjøreegenskapene til bærbare sykler utfordres av behovet for å gjøre sykkelen liten og lett. Syklistens lengde og kroppsvekt, samt vegforhold, har stor innvirkning på syklers design og ytelse. Mange bærbare sykler er beregnet på det østasiatiske markedet (Kina, Japan, Korea, Taiwan, osv.) med tanke på syklister som er lettere enn 80&nbsp;kg og kortere enn 174&nbsp;cm. Nord-Europa og Amerika krever design for syklister opptil 120&nbsp;kg og 200&nbsp;cm. Overflaten på byveger er generelt jevnere i asiatiske byer, men sykkelen må kunne sykles på overfylte fortau hvor det kan være mer ulendt. Mange europeiske bygater er brosteinsbelagt, og bærbare sykler som markedsføres i Europa må derfor kunne brukes trygt på et slikt fortau. Jo mindre diameteren på et sykkelhjul er, desto høyere rullefriksjon og desto røffere blir turen, hvilket er en utfordring for bærbare sykler så vel som for sparkesykler. Nye teknologiske løsninger studeres for å tilby samme rullefriksjon ved mindre hjuldiametre.

## Bæring og sammenleggbarhet
Det er ingen presise definisjoner på hva som bestemmer om en sammenleggbar sykkel kan betraktes som en bærbar sykkel. Som eksempel på målestokk for bærbarhet kan man ta utgangspunkt i Brompton-syklene som er mellomstore sykler som er enkle å folde sammen, men er litt store og tunge for å bære (9.5 til over 13 kg, avhengig av modell). En sykkel som er *enklere* å bære enn Brompton C3 (9.5 kg og 349 mm / 16" hjul) i så måte betraktes som bærbar.

Mange bærbare sykler veier under 6&nbsp;kg, og kan brettes sammen på under 20 sekunder. Høyere vekt og enn dette kan medføre at sykkelen blir for tung til å bæres enkelt, mens lengre monteringstid kan gjøre det upraktisk tregt å montere den. Inn- og utfolding bør være betraktelig enklere enn det som er nok for vanlige sammenleggbare sykler i full størrelse, fordi bærbare sykler brukes til kortere turer enn sammenleggbare sykler i full størrelse.


Zerobike_01.jpg| Zerobike
Zerobike_02.jpg|alt=Zerobike folded| Zerobike foldet sammen
Mini125_02.jpg| Mini125
CarryMe_riding_SCP_jeh.jpg| Pacific Cycles CarryMe
Mobiky_Gov_Island_jeh.jpg| Mobiky


## Eksempler på bærbare sykler
Følgende er en liste over bærbare sykler som har vært kommersielt tilgjengelige:

* A-bike (5.7 kg)
* Alessandro Belli Bike
* Mini125 (5.9 kg)
* BikeaPack
* Bickerton portable
* Bike Friday (Oregon)
* Bridgestone
** Transit Compact
** Transit Super Lite
* Carry-Me 
* Cherubim Ultramini
* Cocolofoo CB-2E
* Frog
* Giatex
* Handybike 8
* JD Bike RB300, R100
* Kahenseki
** Koma
** Kallima
* Moulton
* Mobiky
* Panasonic Traincle 6500, 7500
* Piccolino, UGO
* Skoot
* Strida (cirka 10.5&nbsp;kg)
* Vikkino P
* Zero Bike
* 17bicycle EX Walker

## Se også
* Mini-velo, en voksensykkel med relativt små hjul, vanligvis 406&nbsp;mm (20")
* Sparkesykkel, kjøretøy der føreren står på en plattform og driver den fremover ved å skyve fra bakken med beinet
* Elsparkesykkel eller ståmoped, en sparkesykkel med elektrisk motor

## Referanser